Ellingsrud skole, 05.08.24

Kjære 8.klassing

Velkommen til oppstart på ungdomsskolen

Vi gleder oss til at du skal begynne mandag 19. august kl. 10.00! Du skal møte opp ved utescenen i skolegården på vår midlertidige skole på Ellingsrudflaten. Adressen er Karolinerveien 7.

Dere vil bli møtt av rektor, Ingjerd Tesaker, assisterende rektor, Gro Bjørnerud Rønning, inspektør Rizwan Ali Ghaffar, og årets kontaktlærere på 8.trinn (Olav, Maren, Emilie, Roar, Sim, Liridona, Didrik og Amelia). Her vil vi rope opp klassene, og ta dere med til deres nye klasserom.

Ha med sekk, matpakke og skrivesaker første skoledag. Den første skoledagen vil vare til kl. 13.30 og vi skal ha noen bli-kjent øvelser, gå gjennom skolens regler og rutiner, ta dere med på omvisning av skolebygget, se på timeplanen deres og lage klasseregler.

Den første uken skal vi bli kjent, ha ulike aktiviteter, få besøk av faglærere, helsesykepleier, rådgiver og inspektør i klassene.

På Ellingsrud skole bryr vi oss om hverandre og er hjelpsomme mot hverandre. Vi er en liten skole og vi passer på at alle har noen å være sammen med og får den oppfølgingen de trenger. For å lære må man trives, så trivsel er noe vi setter høyt. Men vi stiller også krav til deg og medelevene dine. Vi vil at du alltid skal være godt forberedt til skoledagene og at du kommer presis til timene. Det er viktig at du er opplagt og uthvilt når skoledagen starter. Å starte dagen med en god frokost, og å spise lunsj, er viktig for å jobbe godt gjennom en hel skoledag. Husk å smøre med deg god matpakke hver dag.

Vi følger vanlig timeplan fra og med andre skoleuke. Valgfagene starter i uke 37. Kontaktlærerne starter raskt med oppstartsamtaler med deg og dine foresatte for å bli kjent og gi deg en god start.

Et bilde som inneholder Barnekunst, kontorforsyninger, håndskrift, skrivesaker

Automatisk generert beskrivelseVi gleder oss til å møte deg og vi skal gjøre vårt ytterste for at dine år på Ellingsrud skole skal bli så gode og lærerike som mulig.

Vi gleder oss til å se dere mandag 19.august!

**Hilsen**

**8.team og ledelsen på Ellingsrud skole**